钦定古今图书集成/理学汇编/文学典/第146卷 > 《吴讷文章辩体》 > 《表》
## 钦定古今图书集成/理学汇编/文学典/第146卷 > 《吴讷文章辩体》 > 《表》

按《韵书》，表，明也。标著事绪，使之明白，以告乎上也。三
代以前，谓之敷奏，秦改为表，汉因之。窃尝考之汉、晋
皆尚散文，盖用陈达情事，若孔明前后出师，李令伯
《陈情》之类是也。唐、宋以后，多尚四六，其用则有庆贺，
有辞免，有陈谢、有进书、有贡物。所用既殊，则其辞亦
各异焉。西山云：“表中眼目，全在破题，要见尽题意，又”
忌太露。贴题目处，须字字精确。且如进《实录》，不可移
于目录。若泛滥不切，可以移用，便不为工矣。大抵表
文以简洁精致为先，用事忌深僻，造语忌纤巧，铺叙
忌繁冗。